

**2012 жылға арналған Жақсы ауданының аумағында тұратын халықтың нысаналы топтарына жататын тұлғалардың қосымша тізбесін белгілеу туралы**

***Күшін жойған***

Ақмола облысы Жақсы ауданы әкімдігінің 2012 жылғы 9 қаңтардағы № А-0/06 қаулысы. Ақмола облысы Жақсы ауданының Әділет басқармасында 2012 жылғы 2 ақпанда № 1-13-145 тіркелді. Қолданылу мерзімінің аяқталуына байланысты күші жойылды - (Ақмола облысы Жақсы ауданы әкімі аппаратының 2013 жылғы 26 маусымдағы № 04-596 хатымен)

      Ескерту. Қолданылу мерзімінің аяқталуына байланысты күші жойылды - (Ақмола облысы Жақсы ауданы әкімі аппаратының 26.06.2013 № 04-596 хатымен).

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңына, «Халықты жұмыспен қамту туралы» Қазақстан Республикасының 2001 жылғы 23 қаңтардағы Заңының 5, 7 баптарына сәйкес, аудан әкімдігі ҚАУЛЫ ЕТЕДІ:

      1. 2012 жылға арналған Жақсы ауданының аумағында тұратын халықтың нысаналы топтарына жататын тұлғалардың қосымша тізбесі белгіленсін:

      1) ұзақ уақыт (бір жылдан артық) жұмыс істемейтін тұлғалар;

      2) 21 жастан 29 жасқа дейінгі жастар;

      3) бірде бірі жұмыс істемейтін отбасылардың тұлғалары;

      4) емделудің толық курсынан өткен туберкулезбен ауыратындар;

      5) техникалық және кәсіптік білім беру оқу орындарының түлектері;

      6) уақытша және мезгілдік жұмыстардың мерзімі өткендіктен босатылған тұлғалар;

      7) 18 жасқа дейінгі балалары бар ата-аналар.

      2. Осы қаулының орындалуын бақылау аудан әкімінің орынбасары А.Ж.Бралинаға жүктелсін.

      3. Осы қаулы Ақмола облысының Әділет департаментінде мемлекеттік тіркелген күнінен бастап күшіне енеді және ресми жарияланған күнінен бастап қолданысқа енгізіледі.

*Аудан әкімі                                И.Қабдуғалиев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК